препис

ОБЩИНСКИ СЪВЕТ ГУЛЯНЦИ,ОБЛАСТ ПЛЕВЕН



П Р О Т О К О Л

№ 14

	Днес 26.07.2024 година от 09.00 часа в заседателната зала на ОбС, находяща се на площад”Свобода”4  се проведе заседание на общински съвет.
            При откриване на заседанието присъстваха 17 общински съветника.	Председателят на ОбС Огнян Янчев откри заседанието и запозна съветниците с проекта за дневен ред и даде думата за мнения, допълнения и промени по него. Такива нямаше и след провелото се гласуване,  с резултат
		Гласували -17
		За – 17
		Против - няма
		Въздържали се – няма
		На основание чл. 73 ал.1 от Правилника за организацията и дейността на ОбС, ОбС Гулянци взе следното
	
Р Е Ш Е Н И Е 

№ 156

1. Общински съвет Гулянци утвърждава следния

Д Н Е В Е Н  Р Е Д

1. Отчет за дейността на Общински съвет Гулянци и неговите комисии за периода от 01.01.2024 до 30.06.2024 година
Докл.Председателя на ОбС
2.Отчет за изпълнение решенията на общинския съвет за периода от 01.01.2024 до 30.06.2024 година 
Докл.Кмета на Общината
3.Предложения
От Кмета на Общината относно: Утвърждаване актуализация на бюджета  на общината за  2024  година 
От Кмета на Общината относно: Приемане на отчет за изпълнението на бюджета и на сметките за средствата от Европейския съюз на Община Гулянци за периода 01.01.2023 до 31.12.2023 година.
От Кмета на Общината относно: Приемане на отчет за състоянието и движението на общинския дълг към 31.12.2023 година
на Общината относно: допълнение към Програма за управление и разпореждане с имотите- общинска собственост за 2024 година 
От Кмета на Общината относно: Разрешаване за частично изменение на влезлия в сила Общ Устройствен план на Община Гулянци за землището на село Крета

ПО ПЪРВА ТОЧКА ОТ ДНЕВНИЯ РЕД: Отчет за дейността на Общински съвет Гулянци и неговите комисии за периода от 01.01.2024 до 30.06.2024 година
	Председателят на постоянната комисия ”Местно самоуправление, нормативна уредба, обществен ред, граждански права” Андриян Буртев взе отношение и представи предложението. Обясни, че това е дейността на всички тях, общинските съветници. Разгледани са различни информации, отчети. Становището на комисията е да се приеме отчета. Председателят на ОбС Огнян Янчев отбеляза, че показателно за дейността на ОбС е факта, че няма върнати решения от Областен управител.  След провелото се гласуване, с резултат
		Гласували – 17
		За – 17
		Против – няма
		Въздържали се – няма
	На основание чл. 21, ал. 1, т. 23 и ал. 2 от ЗМСМА и във връзка с чл.5, ал.1, т. 22 и чл. 6 от Правилника за организацията и дейността на Общинския съвет неговите комисии и взаимодействието му с Общинска администрация, ОбС Гулянци взе следното

Р Е Ш Е Н И Е

№ 157

	1.Приема Отчет за дейността на Общински съвет Гулянци и неговите комисии за периода от 01.01.2024 до 30.06.2024 година.

ПО ВТОРА ТОЧКА ОТ ДНЕВНИЯ РЕД: Отчет за изпълнение решенията на общинския съвет за периода от 01.01.2024 до 30.06.2024 година 
	Отново председателят на постоянната комисия Андриян Буртев представи отчета. Каза, че двата отчета са свързани и от тук вече е видно, че от всичките 100 взети решения само 7 от тях са в процес на изпълнение. Всички останали 93 са изпълнени. Отново изрази становището на комисията и при резултат
		Гласували – 17
		За – 17
		Против – няма
		Въздържали се – няма
	На основание чл. 21, ал. 1, т. 23 и ал. 2 от ЗМСМА и във връзка с чл.5, ал.1, т. 22, чл. 6 и чл.120 ал.1 от Правилника за организацията и дейността на Общинския съвет неговите комисии и взаимодействието му с Общинска администрация, ОбС Гулянци взе следното

Р Е Ш Е Н И Е

№ 158

	1.Приема Отчет за изпълнение решенията на общинския съвет за периода от 01.01.2024 до 30.06.2024 година

ПО ТРЕТА ТОЧКА ОТ ДНЕВНИЯ РЕД:Предложения

		От Кмета на Общината 
                       относно: Утвърждаване актуализация на бюджета  на общината за  2024  година 

	Председателят на ПК ”Бюджет, финанси и  икономическа политика” Емил Катански обясни, какво налага изменението на бюджета. Той каза, че това става във връзка с предписанията на детските градини от РЗИ за извършване на текущите ремонти. Той изрази и становището на комисията. След поименното гласуване, с резултат
		Гласували – 17
		За – 17/ Илияна Петрова, Петър Парашкевов, Светослав Пенев, Недко Опров, Мими Караджова, Пламен Тодоров, Огнян Янчев, Самуил Митев, Емил Катански, Андриян Буртев, Любомир Пасков,  Митко Монев, Венцислав Попов, Огнян Янев, Емилия Петрушева, Пламен Янев, Дамян Парашкевов/
		Против – няма
		Въздържали се- няма
                          На основание	 чл.21, ал.1,т.6 от ЗМСМА, във връзка с  чл. 124, ал. 1 и 2, чл. 125, ал. 3 и 4 от Закона за публичните финанси, чл.35, ал.1 и 2 от Наредбата за условията и реда за съставяне на бюджетната прогноза за местните дейности за следващите три години, за съставяне, приемане, изпълнение и отчитане на общинския бюджет, чл. 5, ал. 1 т. 5 от Правилника за организацията  и дейността на Общински съвет гр. Гулянци за мандат 2023 – 2027 година, ОбС Гулянци взе следното

Р Е Ш Е Н И Е

№ 159

1. 	Актуализира бюджета  на Община Гулянци за 2024 г., както следва:


	Наименование
	 §§
	било
	става

	По разхода – ДДД
	
	378357
	378357

	Дейност 13311 – Детски градини
	
	292512
	292512

	Община Гулянци       -     собствен бюджет - материали
	10-15
	78005
	69740

	Кметство Брест          -     обезщетения
	02-08
	21000
	12250

	· текущ ремонт
	10-30
	0
	8750

	Кметство Милковица -    заплати за персонала
	01-01
	193507
	184207

	· текущ ремонт
	10-30
	0
	9300

	Кметство Шияково     -    текущ ремонт
	10-30
	0
	8265

	Дейност 14431 – Детски ясли
	
	85845
	85845

	Община Гулянци          -  собствен бюджет - материали
	10-15
	85845
	71685

	Кметство Милковица   -  текущ ремонт
	10-30
	0
	14160



		От Кмета на Общината 
                        относно: Приемане на отчет за изпълнението на бюджета и на сметките за средствата от Европейския съюз на Община Гулянци за периода 01.01.2023 до 31.12.2023 година
	Председателят на постоянната комисия Емил Катански обясни, че на основание чл. 133, ал. 5 от Закона за публичните финанси, Министерството на финансите определя формата, съдържанието, реда и сроковете за съставянето и предоставянето на тримесечните  отчети за касовото изпълнение на бюджетите, на сметките за средства от Европейския съюз и на сметките за чужди средства на първостепенните разпоредители с бюджет, както и реда за предоставяне на годишните оборотни ведомости за 2023 г. В днешното заседание на ОбС се акцентира върху основните показатели при изпълнението на общинския бюджет за 2023 година, съгласно доклад по отчета за бюджета на Община Гулянци и на средствата от ЕС за 2023 година. Той изрази и становището на постоянната комисия. След провелото се поименно гласуване, с резултат
		Гласували – 17
		За – 17/ Илияна Петрова, Петър Парашкевов, Светослав Пенев, Недко Опров, Мими Караджова, Пламен Тодоров, Огнян Янчев, Самуил Митев, Емил Катански, Андриян Буртев, Любомир Пасков,  Митко Монев, Венцислав Попов, Огнян Янев, Емилия Петрушева, Пламен Янев, Дамян Парашкевов/
		Против – няма
		Въздържали се- няма
                          На основание чл. 21, ал.1, т. 6 от ЗМСМА, чл. 100 ал. 1 и чл.140, ал. 1 от Закона за публичните финанси и чл. 5, ал. 1, т. 5 от Правилника за организацията и дейността на ОбС Гулянци неговите комисии и взаимодействието му с общинска администрация за мандат 2023-2027 година, ОбС Гулянци взе следното

Р Е Ш Е Н И Е

№ 160

1. Приема отчет за изпълнението на бюджета на Община Гулянци към 31.12.2023 година по прихода и разхода по параграфи, дейности и разпоредители с  бюджетни кредити.
                          1.1. По прихода – приема отчет за изпълнението на бюджета към 31.12.2023 година, разпределени по параграфи, съгласно Приложение № 3.
                          1.2. По разхода – приема отчет за изпълнението на бюджета към 31.12.2023 година, разпределени по параграфи, дейности и разпоредители с бюджетни кредити, съгласно Приложение № 4.
                          2. Приема отчет за изпълнението на плана за капиталовите разходи  на община Гулянци  към 31.12.2023 година, съгласно  Приложение № 6.
                          3. Приема отчет за изпълнението на сметките за средствата от Европейския съюз, съгласно Приложение № 5.
                          4. Приема отчет на сметките от/за чужди средства.
                          5. Приема отчет за приходите и разходите на общинските търговски дружества, съгласно Приложение № 8.
                          6. Приема отчет за новите задължения и ангажименти за разходи през 2023 година;

		От Кмета на Общината 
                        относно: Приемане на отчет за състоянието и движението на общинския дълг към 31.12.2023 година
	Председателят на постоянната комисия Емил Катански каза, че от справката е видно, че към края на 2023 година Общината няма никакъв дълг, което е много добре и становището на комисията е да се приеме предложението. След поименното гласуване, с резултат
		Гласували – 16
		За – 16/ Илияна Петрова, Петър Парашкевов, Светослав Пенев, Недко Опров, Мими Караджова, Пламен Тодоров, Огнян Янчев, Самуил Митев, Андриян Буртев, Любомир Пасков,  Митко Монев, Венцислав Попов, Огнян Янев, Емилия Петрушева, Пламен Янев, Дамян Парашкевов/
		Против – няма
		Въздържали се- няма
                    На основание чл. 9 от Закона за Общинския дълг, чл. 21, ал. 1 т. 23 от ЗМСМА и чл. 5, ал. 1, т. 22 от Правилника за организацията и дейността на Общински съвет Гулянци неговите комисии и взаимодействието му с общинска администрация за мандат 2023-2027 г., ОбС Гулянци взе следното

Р Е Ш Е Н И Е

№ 161

1.Приема отчета за състоянието и движението на общинския дълг към 31.12.2023 година, съгласно Приложения № 7 и 19

		От Кмета на Общината 
                    относно: допълнение към Програма за управление и разпореждане с имотите- общинска собственост за 2024 година 
	Председателят на ПК“ Общинска собственост, стопанска политика, земеделие, горско и водно стопанство” Самуил Митев представи предложението и обясни за какво става въпрос. Той изрази становището на комисията и след поименното гласуване, с резултат
		Гласували – 16
		За – 16/ Илияна Петрова, Петър Парашкевов, Светослав Пенев, Недко Опров, Мими Караджова, Пламен Тодоров, Огнян Янчев, Самуил Митев, Андриян Буртев, Любомир Пасков,  Митко Монев, Венцислав Попов, Огнян Янев, Емил Катански, Пламен Янев, Дамян Парашкевов/
		Против – няма
		Въздържали се- няма
                    На основание чл. 21, ал. 1 , т. 8 и ал. 2 от Закона за местното самоуправление и местната администрация /ЗМСМА/,  чл. 8, ал. 9 от Закона за общинската собственост (ЗОС), и чл.5, ал.1, т. 7 и чл. 6 от Правилника за организацията и дейността на Общински съвет Гулянци, ОбС Гулянци взе следното

Р Е Ш Е Н И Е

№ 162

	1. Допълва „Програма за управление и разпореждане с имотите - общинска  собственост за 2024 г.“, приета с Решение №058 от 31.01.2024 г. на Общински съвет гр. Гулянци, като следва:  
[bookmark: _GoBack]1.1 В раздел „III. Описание на имотите, които общината има намерение да предложи за предоставяне под наем” се включва:

Имоти в регулация:
	Местонахождение на имота
	Площ на имота (кв.м.)
	Вид на имота
	Населено място

	УПИ ХІІІ - 251, кв. 177
	725
	Дворно място
	Брест

	УПИ ХІV - 251, кв. 177
	800
	Дворно място
	Брест

	УПИ ХV - 252, кв. 177
	720
	Дворно място
	Брест

	УПИ ХVІ - 252, кв. 177
	760
	Дворно място
	Брест

	УПИ ХVІІ - 254, кв. 177
	780
	Дворно място
	Брест

	УПИ ХVІІІ - 254, кв. 177
	750
	Дворно място
	Брест



1.2 В раздел „IV. Описание на имотите, които общината има намерение да предложи за продажба”, т. А. Продажби по реда на чл.35, ал.1 от ЗОС – чрез търг или конкурс: се включва:
	Местонахождение на имота
	Площ на имота (кв.м.)
	Вид на имота
	Населено място

	УПИ с ид. № 30199.101.272, кв. 49
	795
	Поземлен имот
	Загражден



	2. Възлага на Кмета на Община Гулянци последващите съгласно закона действия по изпълнението.

		От Кмета на Общината 
                        относно: Разрешаване за частично изменение на влезлия в сила Общ Устройствен план на Община Гулянци за землището на село Крета
	Отново председателят на постоянната комисия Самуил Митев взе отношение. Той обясни, че фирмата подала заявление до общината има намерение да построи фотоволтаичен парк. За целта трябва да се промени начина на трайно ползване на искания имот и от „Пасище“ да стане в зона „Пп“- територии с предимно производствени дейности. Общинският съветник Пламен Янев, попита не може ли до като се проведе тази процедура пасището да се даде под наем. Пламен Давидов отбеляза, че на този етап   всички мощности са заети и според него това е безсмислено. Зам. Кмета Ирличанов отговори на въпросите. След поименното гласуване, с резултат
		Гласували – 17
		За – 14/ Илияна Петрова, Петър Парашкевов, Недко Опров, Мими Караджова, Пламен Тодоров, Огнян Янчев, Самуил Митев, Андриян Буртев, Любомир Пасков,  Митко Монев, Венцислав Попов, Огнян Янев, Емил Катански, Емилия Петрушева , /
		Против – 3/ Пламен Янев, Светослав Пенев, Дамян Парашкевов/
		Въздържали се- няма
             На основание  чл. 21, ал. 1, т.8 и  т. 11 от ЗМСМА, чл. 125, ал. 1 във връзка с чл. 127, ал. 9 и чл. 134, ал. 1 от ЗУТ и чл. 5, ал. 1, т.7 и т. 10 от Правилника за организация и дейността на Общинския съвет – Гулянци , ОбС Гулянци взе следното

Р Е Ш Е Н И Е

№ 163

	1.Разрешава започването на процедура по частичното изменение на Общия устройствен план на Община Гулянци за землището на село Крета.
	2.Възлага на кмета на Община Гулянци последващи действия.
   
                      Поради изчерпване на дневния ред в 9.40 часа четиринадесетото заседание на Общински съвет Гулянци беше закрито!



ПРОТОКОЛЧИК:……/п/………..			ПРЕДСЕДАТЕЛ ОбС:……/п/………..
		   /Албена Цанева/						      /Огнян Янчев/






Вярно с оригинала при ОбС
Снел преписа:





